google/wiki40b huggingface dataset:
Peter Benchley

Familie og oppvekst

Peter Benchley var sønn av Nathaniel Benchley som også var forfatter. I tillegg var broren hans Nat Benchley også forfatter. Benchley studerte ved  Phillips Exeter Academy, og Harvard University. Da han var ferdig med å studere jobbet han for The Washington Post. Han skrev også senere taler for president Lyndon Johnson.
Idéen om en menneskeetende hai fikk han da en fisker i 1964 fikk en hvithai som veide over 2000 kilo, utenfor kysten til Long Island.

Karriere

Etter å ha lest noen av Benchleys artikler inviterte Tom Congdon fra forlaget Doubleday ham til lunsj for å diskutere noen bøker. Han var veldig interessert i Benchleys idéer om en menneskeetende hai som terroriserer en strand. Derfor ga han Benchley et forskudd  på tusen dollar så han kunne publisere boka. Boka ble publisert i 1974 under navnet Jaws. Den ble en gigantisk sukesess, og var på bestselgerlistene i førtifire uker. Da Steven Spielberg ville filmatisere boka var Benchley med på å skrive manuset sammen med Carl Gottlieb. Når filmen kom ut ble den, i likhet med boka, en stor suksess. Haisommer (Jaws) var den første filmen som tjente over hundre millioner amerikanske dollar i USA. I resten av verden tjente Haisommer inn 470 millioner dollar.
Hans neste bok, Dypet, handler om et par som finner en formue med spansk gull og morfin fra andre verdenskrig. Denne boka ble også filmatisert, og lå på topp ti-lista over bestselgende filmer i USA. Den var imidlertid ikke like innbringende som Haisommer.
Boka Dødens farvann (The Island) ble publisert i 1979, og ble filmatisert som de andre, men solgte imidlertid ikke like bra.
De tre neste bøkene han skrev var The Girl of the Sea of Cortez, Rummies og Q Clearance. Da Peter Benchley skrev Rummies ble han inspirert av Benchley-familiens alkoholproblemer.
Den neste boka han skrev var Uhyret (The Beast) som handler om en kjempeblekksprut som terroriserer Bermuda. Denne boka ble filmatisert som en TV-film. Neste bok het White Shark, og handlet om et mutert hvithaimenneske som ble skapt av nazistene. Denne ble, i likhet med Uhyret, filmatisert for TV der den het Creature. The New York Times skrev: «it looks more like Arnold Schwarzenegger than any fish.» (Den ser mer ut som Arnold Schwarzenegger enn en fisk.).
Mot slutten av Peters karriere skrev han faglitterære tekster om haienes bevaring. Dette resulterte i boka Shark Trouble, som omhandlet at nyheter og sensasjoner kan undergrave publikumets trang til å forstå marine økosystemer, og menneskers potensielle negative konsekvenser når mennesker interegerer seg. Boka ble skrevet for å informere om at mennesker handler aggressivt overfor haier, og at mange dyr i havet blir truet av overfisking.
Benchley var medlem av National Council of Environmental Defense, og talsmann for deres sjøprogram. Han var også medlem av Bermuda Underwater Exploration Institute (BUEI).
I 2006 døde Peter Benchley av lungesykdommen Pulmonary fibrosis.
Danis

Utseende

Middelsstore (vingespenn ca. 40 millimeter) blåvinger med avrundede vinger, uten stjerter på bakvingen. Disse artene er kanskje blant de flotteste av blåvingene. Hannenes overside er himmelblå med et kileformet, hvitt felt i midten og svarte ytterkanter. Hunnene er tilsvarende tegnet, men den blå fargen er erstattet med brunsvart. Undersiden har også et hvitt felt i midten, ytterkantene er gjerne blågrønne.

Levevis

Den vidt utbredte arten Danis danis har larver på slekten Alphitonia (trollheggfamilien), også på planter i gaukesyrefamilien og erteblomstfamilien.

Utbredelse

De fleste artene lever på Ny-Guinea og omkringliggende øyer. Dessuten finnes Danis danis også i Australia.
Fjellrype

Kjennetegn

Høne og stegg (hannfuglen) er omtrent jevnstore. Voksne fugler veier 400–500 gram og har en lengde på 35 cm. De har en gråspragla fjærdrakt. Halefjæra er svarte, men dekkfjæra over disse har samme vernefarge som ryggen. Vingene, buken og føttene er kvite. Om vinteren har fuglen kvit drakt, men halefjæra og nebbet er fortsatt svarte. Steggen har ei markert svart stripe mellom øynene og nebbrota. Dette kjennetegnet har den også i vinterdrakta.
Fjellrype kan lett forveksles med lirype. En skiller de fra hverandre ved at fjellrype har en lysgrå farge om høsten. Om vinteren er det vanskeligere, men i de aller fleste tilfeller kan de skilles med at lirypa har lyse klør, mens fjellrypa har svarte klør. 
Fjellrype har også en låt som kan skilles fra lirype. Den lager en karakteristisk rapelyd, i motsetning til lirypens «kakling».

Forplanting og atferd

Fjellrypa er monogam. Høna legger normalt syv til elleve egg i en senkning i bakken og det tar 20–21 dager å ruge dem ut. Klekkinga skjer i slutten av juni til tidlig i juli.
Rypene holder seg i kull om høsten. Utover senhøsten og vinteren går de i større flokker når været tillater det.
Bilnavigasjon

Utstyr

Ekte bilnavigasjon, som ofte blir kalt Turn-by-turn navigation, er utstyr som kan generere en ønsket kjørerute for brukeren, og deretter guide bilføreren med stemmehenvisning og med visuelle symboler på skjerm, hvor raskeste, eller korteste vei er til forhåndsvalgt destinasjon.

Fastmontert

Fastmontert (montert fra bilfabrikk) utstyr, med innebygget gyro og fartsmåler, er ofte det utstyret som fungerer best, men er også som oftest dyrest i kjøp. Disse systemene har som regel også større skjerm (over 7-8")

Håndholdt

Håndholdt (eller montert i holder) utstyr, fra produsenter som for eksempel TomTom, Garmin etc., er billigere i innkjøp, men kan ha problemer med navigering i større byer, da de lett kan miste GPS-signalet i tunneler og i skyggen av høye hus o.l.
Det fines også annet utstyr.
Stakkars lille mann

Stakkars lille mann er et musikkalbum med Stig Westeraas Nilsson, utgitt i 1983.
Candida (sang)

«Candida» er en amerikansk sang, skrevet av Toni Wine og Irwin Levine. Den var den første singlen (Bell 903), utgitt under navnet Dawn (som senere ble til Tony Orlando and Dawn), i august 1970. Sangen var arrangert av Norman Bergen. Singlen var produsert av The Tokens (Hank Medress, Phil Margo, Mitch Margo, Jay Siegel) og Dave Appell.
Backingsangere var Sharon Greane, Linda November, Jay Siegel og én av opphavspersonene, Toni Wine.
Phil Margo spilte trommer på de første opptakene. Singlens B-side var «Look at Me».
«Candida» var signatursporet på Dawns første album, som også hadde tittelen Candida.
Sangen var med i episoden La Fleur i femte sesong av TV-serien Lost.

Norsk versjon

Terje Mosnes har skrevet en norsk tekst. Den norske tittelen er «Kan De da?»

Listeplassering

Versjonen til Dawn lå som # 3 på Billboard Hot 100-listen.
Acrogenius

Utseende

En liten (ca. 7 millimeter), avlang, brokete farget trebukk. Hode og antenner er svarte, pronotum rødoransje, dekkvingene svarte med gule tegninger. Pronotum er tønneformet og noe lengre enn bredt. Dekkvingene er jevnbrede, kraftig punkterte.

Utbredelse

Arten lever i Queensland, Australia.
Alberto Junior Rodríguez

Landslaget

Han ble tatt ut i Perus tropp til VM i fotball 2018 i Russland.
William Ponsonby

Bakgrunn

William Ponsonby var annen sønn av William Ponsonby, 1. baron Ponsonby av Imokilly, og hans hustru Louisa Molesworth. Han ble utdannet ved Kilkenny College og Eton College, og giftet seg med Georgiana FitzRoy, yngste datter av Charles FitzRoy, 1. baron Southampton.

Politisk karriere

Fra 1796 til 1798 var Ponsonby Member of Parliament i Irish House of Commons og representerte der Bandonbridge. Senere representerte han Fethard i County Tipperary inntil Act of Union i 1801. Han ble medlem av British House of Commons i 1812, som representant for Londonderry til sin død. I 1815 ble han utnevnt til Knight Commander of the Order of the Bath (KCB).

Den iberiske halvøy

Da Ponsonbys styrker, 5th Dragoon Guards, ankom Den iberiske halvøy i oktober 1811, ble den del av John Le Marchants tunge kavaleribrigade. Ponsonby var med på stormangrepet under slaget ved Salamanca i juli 1812. Ved den anledning red de brirtiske tunge dragoner ned én fransk infanteridivisjon og deler av en annen før de ble stagget. Etter Le Marchants død under slaget overtok Ponsonby brigaden, og deltok i felttoget som blant annet skulle se beleiringen av Burgos. 
I 1813 ledet Ponsonby sin 1 200-mann sterke kavaleribrigade ved slaget ved Vitoria. Under slaget om Pyreneene og høstens kamper i fjellene, sendte hertugen av Wellington storparten av hans kavaleri til de bakre linjer. Den 25. januar 1814 tok Ponsonby farvel med brigaden, som så ble overtatt av lord Charles Manners for de gjenstående kamper i Frankrike.

Slaget ved Waterloo

Som generalmajor og kommandør for den 2. (tunge) brigade (Union Brigade) av reservekavaleriet (under generalløytnant Henry Paget, 1. marki av Anglesey (lord Uxbridge), ledet han under slaget ved Waterloo et motangrep mot infanteriet til det 1. franske korps under general Jean-Baptiste Drouet d'Erlon, og ble drept under det påfølgende angrep fra fransk kavaleri.
Hans død under slaget er blitt tilbakeført til en uklok sparsommelighet fra hans side. Han etterlot sin beste hest bak linjene, og red i kamp på en eldre og dårligere hest. Hesten ble helt utslitt under det langvarige og pågående angrepet foretatt av de skotske grå dragoner, og hadde ikke kraft til å få sin rytter ut av de franske lanserytteres rekkevidde.
Zaozhuang

Zaozhuang (kinesisk: 枣庄; pinyin: Zǎozhuāng) er en kinesisk by på prefekturnivå i provinsen Shandong ved Kinas kyst mot Gulehavet. Befolkningen anslås (31. desember 2001) til 883 000 innbyggere.
Byen er mange århundrer gammel.

Jernbane

Beijing-Shanghai høyhastighetstog har stoppested her. Zaozhuang ligger også på jernbanelinjen JingHu (Beijing-Shanghai)

Vei

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Fucheng (Mianyang)

Fucheng (kinesisk: 涪城区; pinyin: Fúchéng Qū) er et distrikt i Sichuan i Folkerepublikken Kina. Det er underlagt byprefekturet Mianyang.
Fylkesvei 4048

Fylkesvei 4048 går mellom Vestre Barstad og Åbestad i Audnedal kommune. Veien er 1,7 km lang.
Frem til 2019 hadde veien betegnelsen Fylkesvei 510.
Wangmo

Wangmo (kinesisk: 望谟县; pinyin: Wàngmó Xiàn) er et fylke i prefekturet Qianxinan i provinsen Guizhou i Folkerepublikken Kina.
Befolkningen var på 260 012 innbyggere i 1999.
Seilmaker Peter Høeg

Seilmaker Peter Høeg er Drammens eldste bedrift, grunnlagt i 1767. Firmaet var i seilskutetiden den ledende seilprodusenten i Norge, med 32 ansatte som sydde seil for hånd.
Peder Nilsen Høeg (1768–1818) overtok seilmakeriet fra sin pleiefar Ole Abrahamsen Dahle. Han var far til den neste eieren av seilmakeriet, Ole Alsing Høeg (1814–1876). Sistnevntes sønn var neste eier Peter Hannibal Høeg, som også var skipsreder, medlem av formannskapet i Drammen og fast møtende stortingsrepresentant en kort periode. Hans bror var skipsreder, skipsmegler, russisk konsul, Larviksordfører og stortingsrepresentant Thomas Arbo Høeg, som grunnla rederiet Arbo Høeg.
I seilskutetiden laget firmaet mest seil til handelsfartøy, mens i dag er det hovedsakelig seil til fritidsbåter som produseres.
U.S. Route 26

U.S. Route 26 (også kalt U.S. Highway 26 eller forkortet US 26) er en amerikansk highway. Den går fra Seaside i Oregon i vest til Ogallala i Nebraska i øst og er 2 390 km lang.
Veien følger i lange avsnitt samme strekning som den historiske nybyggerleden Oregon Trail gjorde på 1800-tallet.
Kamilavka

Kamilavka eller kamilavkion er en hodebekledning som brukes av geistlige i den ortodokse kirke. Kamilavkaen har mer eller mindre form som en sylindrisk hatt uten brem.
Formen varierer noe i de forskjellige kirkenes tradisjoner. Utenpå kamilavkaen kan det bæres et slags slør kalt epanokamelavkion. Kamilavka med epanokamelavkion kalles klobuk.
Calomacraspis

Utseende

Middelsstore (15-20 millimeter), brede, skinnende, mer eller mindre grønne skarabider. I likhet med flere beslektede slekter har de et påfallende stort, trekantet scutellum.

Levevis

Larvene lever i råtnende ved.

Utbredelse

Slekten er utbredt i Mellom-Amerika og det nordlige Sør-Amerika, fra Mexico i nord til Brasil i sør.
Larry Fisher

Bakgrunn

Den 31. januar 1969 ble Gail Miller voldtatt og myrdet i Saskatchewan. David Milgaard ble først feilaktig dømt for forbrytelsen og satt 23 år i fengsel før han endelig ble frikjent i 1992. Fisher ble arrestert den 25. juli 1997 i Calgary og han fikk en livstidsdom få år senere, men på grunn av gjeldende lovgivning på tidspunktet for forbrytelsen, vil Fisher være kvalifisert til å søke om prøveløslatelse etter 10 års fengsel, i stedet for 25 år som senere ble gjeldende for personer som er dømt til livstid.
Kari Innerå

Karriere

Som 20-åring flyttet Innerå til London for å være lærling i ett år på den ærverdige gourmetrestauranten Mirabelle i London  under chef Marco Pierre White.
Deretter arbeidet hun ved Roy Magne Berglunds restaurant «Du Verden» i Svolvær, Gastronomisk Institutt i Stavanger og Bagatelle i Oslo
, hun vant gull under Kokke-OL i Erfurt med kokkelandslaget i 2008 og hun startet egen restaurant samme år. Innerå er regnet som en av Norges dyktigste kokker med en rekke nasjonale og internasjonale titler.

Egen restaurant

Sammen med skiløper Thomas Alsgaard, vinkjenner Merete Bø og kokken Terje Ness overtok hun lokalene etter  «Kokopelli» i Ingelbrecht Knudssøns gate 1 på Majorstuen og åpnet gourmetrestauranten «Cru vin & kjøkken» i oktober 2008. Inspirasjonen var hentet fra Willy's Wine Bar i Paris, og vinkjelleren er en av Oslos mest omfattende med over 1000 tilgjengelige viner. Den prisbelønte restauranten har fokus på kortreist mat, og dyrker egen frukt og grønnsaker i en kolonihave på Sogn.

Vintyveri

Natt til 2. mai 2011 brøt tjuver seg inn på Cru vin & kjøkken og stjål med seg 100 flasker kostbar rødvin og champagne verdt 250000-300000 kroner, deriblant en Romanée-Conti, La Tache Grand Cru 1972 and top wines from Château d'Yquem, Liger-Belair, Jacques Selosse and Dom Pérignon. Eier og kjøkkensjef Kari Innerå utlyste en dusør på 50.000 kroner for de som kunne bidra til oppklaring av ranet med bakgrunn i at noen av vinene var helt uerstattelige.  Ranet ble aldri oppklart.
Valdo Filho

Landslaget

Valdo Filho spilte 45 landskamper for Brasils herrelandslag. Han ble tatt ut i Brasils tropp til VM i fotball 1986 og 1990.
CPUBuilders Linux

CPUBuilders Linux er en tidligere Linuxdistribusjon fra USA som var basert på  Fedora.
Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter x86.
Versjon 3.0 ble lansert 21. oktober 2003.
Fishtail Point

Fishtail Point er det sørligste punktet på Shults Peninsula, ved østsiden av munningen av Skeltonbreen i Antarktis. Det ble kartlagt og fikk det beskrivende navnet i 1957 av New Zealands lag under Commonwealth Trans-Antarctic Expedition (1956–58).
Macrodorcas (Epidorcus) similis

Utseende

En ganske stor (hannen ca. 50 millimeter), slank, halvmatt rødbrun til brunsvart hjortebille. Hannen har lange (gjerne over halve kroppslengden), slanke, nokså rette kjever med én tann litt utenfor midten, forøvrig fint sagtakkede i den ytre delen. Pannen har et firkantet framspring i midten. Pronotum er rundet. Hunnen er foreløpig ukjent.

Levevis

Larvene utvikler seg i morken ved av løvtrær.

Utbredelse

Arten er beskrevet fra Yunnan-provinsen i Kina.
Proctophanes

Utseende

Små til middelstore, blanke gjødselbiller.

Levevis

Disse billene har larver som utvikler seg i møkk.

Utbredelse

Slekten er utbredt i Australia.
Betul (distrikt)

Demografi

Ved folketellingen i 2011 var det 1 575 247 innbyggere i distriktet, mot 1 395 175 i 2001. Den urbane befolkningen utgjør 19,62 %.
Barn i alderen 0 til 6 år utgjorde 13,16 % i 2011 mot 16,84 % i 2001. Antallet jenter i den alderen per tusen gutter er 949 i 2011 mot 969 i 2001.
Basilica Palladiana

Kilder

Andrea Palladio (2002). I Quattro Libri dell'Architettura (Engelsk oversettelse av Robert Tavernor og Richard Schofield utg.). MIT Press. ISBN 0-262-66133-0.
Robert Tavenor (1991). Palladio and Palladianism. Thames & Hudson. ISBN 0-500-20242-7.
Håndfestning

Håndfestninger er det dokument som den påtenkte fyrste må underskrive før han velges til konge. Håndfestningene var vanligvis diktert av landets adel og tok i første rekke sikte på å sikre adelens rettigheter mot en for sterk kongemakt.
Oppsett og underskriving av håndfestninger var altså en del av et kongevalg, og ble derfor kun brukt i nasjoner som var valgkongedømmer, som f.eks. Danmark. Der kan skikken med håndfestninger følges tilbake til tiden før Kalmarunionen.
I Norge, som var et arvekongedømme, ble den første håndfestning underskrevet i forbindelse med striden om arvtaker som norsk konge etter at den barnløse Christoffer av Bayern var død i 1448. Det var da helt klart at Norge måtte inngå kongefellesskap med enten Sverige eller Danmark, og etter tur underskrev både det svenske kongsemnet (Karl Knutsson Bonde) og det danske (hertug Christian av Oldenburg) en norsk håndfestning. 
Det var Christian I som kom seirende ut av striden, og hans norske håndfestning fastsatte at Norge fra nå av var et valgkongedømme på linje med Danmark. Christian ble valgt til norsk konge på riksrådsmøte 2. juli i Marstrand i Båhuslen.
Denne håndfestningen og alle de etterfølgende fram til selvstendighetstapet i 1536 hadde som rød tråd at Norge skulle være en selvstendig nasjon, kun bundet til Danmark ved kongefellesskapet. Videre ga den det norske riksrådet sterke fullmakter selv i kongens regjeringstid, den tok sikte på å hindre at den norske adel ble for sterkt utvannet med utlendinger og at Norges viktigste befestninger skulle stå under kommando av nordmenn. 
At de fleste konger etter underskrivingen og etter kongevalget mer eller mindre suverent så bort fra håndfestningenes bestemmelser, er imidlertid et faktum. Den siste håndfestning ble vedtatt av riksrådet i 1536 hvor den såkalte «Norgesartikkelen» overfører det norske riksrådets makt til det danske riksrådet og kongen.
Ordningen med håndfestninger forsvant i 1660, da eneveldet ble innført i Danmark-Norge.
Talayotkulturen

Talayotkulturen (også stavet Talaiot) var en forhistorisk kultur mellom 1200-tallet f.Kr. og 200-tallet f.Kr. på øygruppen Balearene i Middelhavet, blant annet øyene Mallorca, Menorca, og Ibiza. Kulturen bygde flere megalittisk monumenter, særlig tårnlignende bygninger av store steinblokker, og det finnes fortsatt mange spor av disse, særlig er det mange ruiner på Mallorca. Til sammen finnes det rundt 274 av disse. Mens noen ganske sikkert var forsvarsanlegg er meningen med andre ennå ikke forstått.

Kjennetegn og levninger

Talayotkulturen var en megalittkultur (betyr «stor stein») i tiden mellom bronsealderen og begynnelsen av jernalderen, preget av bygging av tårn og andre byggverk med store steiner. Navnet talayot er castilliansk mens talaiot er katalansk som begge er avledet fra arabisk atalaya som betyr «utsiktstårn». Begrepet «talayotkulturen» ble først fremmet av den lokale arkeologen Joan Ramis fra Menorca.
Mallorca har med sin mer isolerte bosetning fått større monumenter som «Clapers de gegants» («Gigantiske steiner») mens det på Menorca har oppstått mer tradisjonelle talayotmonumenter. På øyene Ibiza og Formentera har det ikke blitt funnet slike steinmonumenter.
Lignende strukturer er funnet på Korsika, Sardinia og Pantelleria. Man har derfor antatt at det var en kobling mellom de tidligere kulturer i det vestlige Middelhavet. Det er en teori om at talayotkulturen kom med andre folkeslag fra det østlige Middelhavet, men man antar nå talayotkulturen i stor grad var selvstendig, men forbindelser til andre kulturer kan ikke utelukkes.
Svartkurle

Utseende

Svartkurle er en av de mer staselige orkidéene, men det er ikke mange forunt å få sett den. Den er nemlig sjelden både i Norge og på europeisk basis. Svartkurle blir opptil 20 centimeter høy, og den har lange, linjeforma blader oppetter stengelen. I toppen av hver plante sitter et kulerundt hode med mange mørkerøde, vakre blomster.
På grunn av forskjeller i utseendet ble svartkurle tidligere regnet til slekta Nigritella, men genetisk sett tilhører den samme slekt som brudespore (Gymnadenia conopsea), og disse to artene kan danne hybrider. Hybridene kalles brudekurle (Gymnadenia runei).

Forekomster i Norge

Tradisjonelt har svartkurle blitt regnet for å være tilknyttet kalkrik mark. De siste åra har den imidlertid blitt funnet flere steder med lite kalk i jorda, og det virker som den er mer avhengig av skjøtsel i form av slått eller beite. Svartkurle vokser både på fastmark og i myr.
Svartkurle er en sjelden plante i Norge, og de fleste forekomstene er i området rundt Forollhogna nasjonalpark nordøst for Dovrefjell. Den finnes også sørover i Gudbrandsdalen og har blitt funnet så langt sør som Toten, i tillegg til at den vokser i et avgrenset område i Troms. Svartkurle regnes dermed for å ha en avvikende bisentrisk utbredelse.
Svartkurle er totalfredet i Norge, og den er rødlista som sterkt trua (EN).
J.C. Heuch

Bakgrunn

Heuch var sønn av kjøpmann og stortingsrepresentant Johan Christian Heuch d.e. og Christine Elisabeth Bonnevie. Han var gift med Kirsten Elieson, datter av John Collett Postumus Elieson.

Geistlig løpebane

J.C. Heuch ble cand.theol. i 1861. Han virket fra 1865 til 1871 som personellkapellan hos Jørgen Moe i Bragernes og Vestre Aker. I 1875 ble han styrer for Det praktisk-teologiske seminar ved Det teologiske fakultet, før han i 1880 ble sokneprest i Uranienborg. 
Biskop: Han var biskop i Kristiansands Stift (tilsvarende dagens Stavanger bispedømme og Agder og Telemark bispedømme) fra 1889 til sin død i 1904.
Heuch var en arg motstander av kvinnefrigjøring, og leverte et av de kraftigste angrepene mot allmenn stemmerett for kvinner mens han var vararepresentant i Stortinget i 1890.

Stortingsaktivitet

Heuch var 1. suppleant fra Kristiania, Hønefoss og Kongsvinger 1883–1885 og 1886–1888. I perioden 1889–1891 var han 2. suppleant og møtte for Emil Stang d.e. fra Høyre i 1890 og til 7. mars 1891. Han var medlem av kirkekomiteen.

Utmerkelser

Han var innehaver av St. Olavs Orden og Nordstjerneordenen.
Diploeida

Utbredelse

Arten er beskrevet fra Sør-Afrika (Transvaal).
Gymnastikk under Europalekene 2015 – Turn Mangekamp kvinner

Gymnastikk under Europalekene 2015 - Turn Mangekamp kvinner i Baku.
Heteraspis

Utseende

Stort sett middelsstore bladbiller, mørke med metallisk glans. Antennene er tynne og litt sgatakkede, beina nokså lange. Pronotum er betydelig smalere enn dekkvingene.

Levevis

Både larvene og de voksne (imago) er planteetere. I alle fall én av artene kan gjøre skade ved å gnage på bladene av vinranker.

Utbredelse

Slekten er utbredt i varme områder av den Gamle verden.
Ramsar-konvensjonen

Ramsar-områder

Per 2013 har 168 land ratifisert avtalen, og avtalen omfatter 2 143 verneområder, på tilsammen 205 530 km². Landene forplikter seg til å vektlegge bevaring av våtmark, samarbeide om vern av våtmark, og å opprette minst ett såkalt Ramsar-område hver. Disse områdene skal være viktige i internasjonal målestokk og skal gis et spesielt vern. Storbritannia har det største antall Ramsar-områder med 166, mens Canada har det største arealet med 131 000 km².

Norge

Norge var i 1974 et av de første landene som ratifiserte våtmarkskonvensjonen. Miljødirektoratet er forvaltningsmyndighet for konvensjonen. Antallet ramsar-områder i Norge har blitt utvidet i alt seks ganger, sist i 2013. For tiden er det 63 Ramsar-områder i Norge. Flere av Ramsar-områdene er «våtmarkssystem» som omfatter flere separate verneområder.
Samiske geografiske navn i Bindal

Samiske geografiske navn i Bindal (knr 1811) angir stedsnavn i Bindal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Bindal kommune.